# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **Toader Stelica Cristian si Toader Daniela, cu domiciliul în comuna Jijila, str. Brutariei, nr. 40, jud. Tulcea,** înregistrată la APM Tulcea cu nr. 8636/14.07.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.01.2018, că proiectul **„Extindere locuinta”,** propus a se realiza în intravilanul comunei Jijila, str. Telegraf Sud, nr. 64, identificat prin T 12, CC 506, A 507, VH 508 **, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejată **ROSPA0073 Macin Niculitel**

- amplasamentul se află în intravilanul localitatii Jijila, judeţul Tulcea, teren cu folosintă actuală –curți, construcții. Pe amplasament nu au fost identificate specii de păsări sau alte specii de faună și habitate ale speciilor pentru care a fost declarată aria protejată ROSPA0073 Măcin Niculițelși care ar putea fi afectate de implementarea proiectului .

- beneficiarul a obținut Avizul Administrației Parcului Național Munții Măcinului cu nr. 260/08.08.2017;

**Localizarea proiectului :**

- amplasamentul se află în intravilanul localității Jijila, str. Brutăriei, nr. 40, judeţul Tulcea, pe un teren cu folosință actuală – CC.

**Caracteristicile proiectului :**

Proiectul prevede lucrări de construire a unei locuinte unifamiliale cu regim de înălţime P+1. Construcția va avea o suprafață construită de 188,96 mp, şi o suprafaţă desfăşurată de 368,80mp. Metodele folosite în construcție vor fi :

* Fundatii continue de beton armat cu stâlpișori din beton armat
* Construcția se va realiza din BCA
* Centura continua din beton armat
* Acoperis tip sarpantă din lemn
* Învelitoare din tiglă metalică tip Lindab

Alimentarea cu apa: rețeaua de alimentare cu apă a comunei

Canalizarea apelor uzate menajere: bazin betonat vidanjabil (6 mc)

Energie electrica: se va racorda la rețeaua de distribuire a energiei electrice

Energie termica: centrală termică cu combustibil solid

**Condiţiile de realizare a proiectului:**

Pentru a preveni si eventual a limita si elimina efectele unui posibil impact negativ (posibil doar pe perioada de desfășurare a lucrărilor) se vor lua de către beneficiar si antreprenorul general urmatoarele măsuri :

* Supravegherea lucrărilor în permanență de către personal specializat și dirigintele de șantier ;
* Reducerea pe cat posibil a perioadei de execuție a lucrărilor de construcții;
* Pe parcursul execuției întreg perimetrul șantierului va fi împrejmuit pentru a nu afecta vizual împrejurimile. Toate materialele folosite vor fi livrate de către furnizori acreditați, transportul, manipularea si depozitarea lor se va realiza fără a afecta mediul înconjurator.
* Toate lucrările se vor desfașura strict pe amlasament, fără a afecta vecinătățile.
* Lucrările nu vor genera zgomote sau vibrații care să deranjeze speciile pentru care a fost desemnată aria protejată ROSPA0073 Măcin Niculițel.
* Nu se vor folosi echipamente de construcții mari care sa genereze zgomote și vibrații.
* Pe parcursul execuției se vor delimita zonele de depozitare pentru diverse materiale de cosntrucție, prin grija constructorului luându-se toate măsurile necesare (realizarea de platforme temporare de depozitare, protejarea solului, împrejmuirea zonelor de depozitare, materialelor, etc) pentru a preaîntampina orice posibilă răspândire a acestora pe sol .
* Pe tot parcursul execuției se vor lua, prin grija antreprenorului general, toate măsurile legate de protejarea biodiversității, solului, subsolului, faunei si vegetatiei din jurul amplasamentului.
* Toate deșeurile rezultate, toate resturile si materialele nefolosite rămase se vor colecta si depozita separat, în zone bine delimitate și protejate, fiind preluate, la sfârșitul lucrărilor de către constructor și predate unui operator de salubritate autorizat .

Titularul proiectului va respecta condiţiile impuse prin Certificatul de Urbanism nr.25/19.06.2017, emis de Primaria Comunei Jijila.

Se vor respecta prevederile legislaţiei de protecţie a mediului în vigoare .

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Intocmit

Elena ENE